РЕПУБЛИКА СРБИЈА

НАРОДНА СКУПШТИНА

Одбор за просторно планирање,

саобраћај, инфраструктуру и

телекомуникације

13 Број 06-2/311-14

15. октобар 2014. године

Б е о г р а д

З А П И С Н И К

13.СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 15. ОКТОБРА 2014. ГОДИНЕ

Седница је почела у 13.00 часова.

 Седницом је председавао Милутин Мркоњић, председник Одбора.

Седници су присуствовали чланови Одбора: Константин Арсеновић, Јовица Јевтић, Милан Ковачевић, Зоран Милекић, Саша Мирковић, Мујо Муковић, др Владимир Орлић, Катарина Ракић, Сузана Спасојевић и Вучета Тошковић.

 Седници је присуствовао и заменик члана Одбора Душан Ступар (заменик Милана Ковачевића).

 Седници нису присуствовали чланови Одбора: Зоран Бојанић, Бранка Бошњак, Драган Јовановић, Јован Марковић, Горан Ћирић и Слободан Хомен, нити њихови заменици.

 Одбор је једногласно усвојио следеће:

**Д н е в н и р е д**

1. Разматрање представки грађана и организација упућених Одбору на предлог Радне групе;
2. Р а з н о.

Пре преласка на разматрање утврђеног дневног реда усвојен je Записник Десете седнице Одбора одржане 1. августа 2014. године и Записник 11. седнице Одбора одржане 4. септембра 2014. године.

Прва тачка дневног реда – **Разматрање представки грађана и организација упућених Одбору на предлог Радне групе**

 Председник Одбора обавестио је присутне да се Радна група Одбора образована за разматрање представки састала и размотрила тринаест пристиглих представки, а затим дао реч известиоцу Радне групе Катарини Ракић.

Народни посланик Катарина Ракић известила је Одбор о предлозима Радне групе за поступање поводом сваког поднеска:

- Представка Драгиње Никетић, МЗ Марковица СО Лучани, (број 07-2370/14 од 15.07. 2014. године) биће прослеђена Скупштини општине Лучани;

- Поводом поновљене представке Владимира Илића, Љуково, (број 07-1612/13 од 31.07. 2014. године), биће прослеђен допис подносиоцу да је понови с обзиром да је не читљива;

- Поновљени захтев Слободана Алексића поводом његове представке (број 07-4783/13 од 01.08.2014.године), биће прослеђен Министарству грађевинарства, саобраћаја и инфраструктуре и Републичком геодетском заводу;

- Иницијатива за промену закона Скупштине власника станова, Фрушкогорска 15а- Нови Сад – Гордић (број 36-2612/14 од 04.08.2014. године), биће прослеђена Министарству грађевинарства, саобраћаја и инфраструктуре;

- Поновљена представка Сафије Спасић (број 07-1203/13 од 22.08.2014. године) биће прослеђена Министарству грађевинарства, саобраћаја и инфраструктуре;

- Поводом представке власника и оснивача Холдинг компаније Интерспид АД Петар Комљеновић (број 07-710/14 од 27.08.2014.године), због комплексности предмета, затражиће се мишљење Министарства трговине, туризма и телекомуникација;

- Представка Удружења житеља центра града „Центар“, Аранђеловац (број 351-2827/14 од 04. 09. 2014. године) биће прослеђена Министарству грађевинарства, саобраћаја и инфраструктуре;

- На захтев Душана Николића и Неђе Мандића, у име ,,Међународног транспорта и логистике“ (број 34-2828/14 од 04.09.2014. године), с обзиром на хитност, у међувремену је одговорено;

- Представка Добриле Радић, Железник (број 07-2837/14 од 05.09.2014. године), биће прослеђена СО Мали Зворник;

- Представку оштећених станара Стевана Њежића и других, Бачка Планка (број 07-2863/14 од 09.09.2014. године), с обзиром да је упућена и органима правосуђа потребно је примити информативно;

- Поводом захтев за хитан пријем Стевана Недељковића у вези „Железница“ (број 07-988/13 од 18.09.2014. године) неопходно је да подносиоци предходно доставе и писани материјал у складу са захтевом, након чега ће их Радна група Одбора примити;

- Предлог Сталне конференције ромских удружења грађана (број 351-3054/14 од 26.09.2014.г.) биће прослеђен Министарству грађевинарства, саобраћаја и инфраструктуре;

- Представка Војислава Плавшића (број 07-4046/13 од 26.09.2014. године), биће прослеђена Министарству грађевинарства, саобраћаја и инфраструктуре.

Одбор је једногласно, одлучио да прихвати предлоге Радне групе за поступање поводом сваког поднеска.

Друга тачка дневног реда –  **Р а з н о**

На предлог председника Одбора, одлучено је да Радна група Одбора образована за разматрање представки уз учешће и народног посланика Вучете Тошковића детаљно размотри позив за одржавање седнице Одбора у СО Апатин и о томе извести Одбор на неком од следећих заседања.

 Народни посланик Саша Мирковић упутио је позив да се једна од наредних седница одржи у СО Зајечар, што је Одбор и прихватио.

 Одбор је прихватио предлог народног посланика др Владимира Орлића да у раду Радне група Одбора образоване за разматрање представки у будуће учествује народни посланик Вучета Тошковић уместо народног посланика Јована Марковића.

На седници Одбора вођен је тонски запис.

 Седница је закључена у 13.15 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Милутин Мркоњић